
[bookmark: _GoBack]Atklāta konkursa “Aviācijas degvielas (turbīndzinējiem) piegāde (4 gadi)” (Id. Nr. VRS 2025/01-01-ASOP) nolikuma 2. pielikums


LĪGUMS Nr.
 par aviācijas degvielas (turbīndzinējiem) piegādi (4 gadi)
Rīgā

Parakstīšanas datums 
ir pēdējā pievienotā droša elektroniskā 
paraksta un tā laika zīmoga datums

Valsts robežsardze, vienotais reģistrācijas kods: 90000086402 (turpmāk — Pircējs), tās priekšnieka vietnieka (Galvenās pārvaldes priekšnieka) [vārds, uzvārds] personā, kurš rīkojas uz Valsts robežsardzes 2017. gada 27. decembra reglamenta Nr. 32 “Valsts robežsardzes reglaments” pamata no vienas puses, un 
[Iepirkuma procedūras uzvarētāja nosaukums], [vienotais reģistrācijas kods] (turpmāk — Pārdevējs), tās [pilnvarotās personas amats, vārds, uzvārds] personā, kurš rīkojas saskaņā ar [pilnvarojumu apliecinošā dokumenta nosaukums], no otras puses, 
abi kopā saukti Puses un katrs atsevišķi — Puse,
lai nodrošinātu Valsts robežsardzes uzdevumu un funkciju izpildi un pamatojoties uz Valsts robežsardzes rīkotā atklātā konkursa “Aviācijas degvielas (turbīndzinējiem) piegāde (4 gadi)” (iepirkuma identifikācijas numurs VRS 2025/01-01-ASOP) rezultātiem un Pārdevēja iesniegto piedāvājumu,
noslēdz šādu publiskā iepirkuma līgumu (turpmāk — Līgums):

1. Līguma priekšmets

[bookmark: OLE_LINK1][bookmark: OLE_LINK2]	Pircējs pēc nepieciešamības pasūta un pērk, bet Pārdevējs pārdod, piegādā un iepilda aviācijas degvielu (turbīndzinējiem) Pircēja degvielas uzglabāšanas tvertnēs saskaņā ar tehnisko specifikāciju, Līguma 1. pielikums (turpmāk — Tehniskā specifikācija) un Līguma noteikumiem (turpmāk — Prece).

2. Norēķinu veikšanas kārtība

2.1. Samaksa par kvalitatīvu un Līguma noteikumiem atbilstošu saņemto Preci tiek veikta ar pārskaitījumu uz Pārdevēja rēķinā norādīto bankas kontu.
2.2. Pārdevējs kopā ar Preci nodod Pircējam attaisnojuma dokumentu par piegādāto Preci, kuru Pircējs apmaksā 20 (divdesmit) darba dienu laikā no Preces piegādes un attaisnojuma dokumenta saņemšanas dienas.
2.3. Ja Pārdevējs ir Latvijas Republikas rezidents, tad Pārdevējs Pircējam apmaksai iesniedz tādu strukturētu elektronisko rēķinu XML formātā, kas atbilst normatīvajos aktos noteiktajam standartam, nosūtot to uz Valsts robežsardzes oficiālās e-adreses (latvija.lv) apakšadresi: einvoice@90000086402. Pārdevējam ir pienākums, papildus saistošo normatīvo aktu prasībām, strukturētajā XML formāta elektroniskajā rēķinā iekļaut Līguma datumu un numuru.
2.4. Par Preces piegādes attaisnojuma dokumenta saņemšanas dienu tiek uzskatīts datums, kad Pircēja atbildīgā persona ir pieņēmusi Preci un parakstījusies Preces piegādes attaisnojuma dokumentā. 
2.5. Par apmaksas dienu tiek uzskatīta diena, kad Pircējs ir veicis bankas pārskaitījumu uz Pārdevēja kontu.
2.6. Katra no Pusēm sedz savus izdevumus par banku pakalpojumiem, kas saistīti ar maksājumu veikšanu.

3. Preces cena un Līguma kopējā summa

3.1. Pircējs pērk, un Pārdevējs pārdod, piegādā un iepilda Preci degvielas tvertnēs par cenu, ko veido:

1 (viens) litra cena euro (bez pievienotās vērtības nodokļa (turpmāk — PVN)) = (1 tonnas cena) / (1000/B) +P+ VNDRU, kur:

	1 tonnas (1000 kg) cena
	Preces cena vairumtirdzniecībā, kas tiek publicēta S&P Global Platts platformā kā JET augstākā novērtējuma vidējais aritmētiskais “Platts European Marketscan” publikācijā zem virsraksta “CIF NWE/Basis ARA”(turpmāk - S&P Global Platts) tā kalendārā mēneša laikā, kas ir pirms piegādes mēneša (1 tonnas cena, kas konvertēta no USD kursa EUR pēc Eiropas Centrālās bankas publicētā euro atsauces kursa iepriekšējā darba dienā pirms Preces piegādes dienas)

	1000
	kilogrami tonnā

	B
	Preces blīvums Preces piegādes dienā

	P
	finanšu piedāvājumā, Līguma 2. pielikums (turpmāk — Finanšu piedāvājums) norādītās pieskaitāmās izmaksas 1 litram Preces (Līguma 3.2. punkts), kurās ietilpst piegādes izmaksas līdz Tehniskajā specifikācijā norādītajai piegādes vietai, Preces iepildīšanas izmaksas uzglabāšanas tvertnēs, visi valsts un pašvaldības nodokļi (izņemot PVN) un akcīzes nodokli) un nodevas (izņemot valsts nodevu par drošības rezervju uzturēšanu), kā arī visas pārējās izmaksas, kas saistītas ar Līguma izpildi

	VNDRU
	valsts nodeva par drošības rezervju uzturēšanu Precei saskaņā ar spēkā esošajiem Latvijas Republikas normatīvajiem aktiem EUR/tonnā, kuru pārrēķinā EUR/litrā, ņemot vērā aviācijas degvielas kvalitātes sertifikātā norādīto aviācijas degvielas vidējo blīvumu pie +150 C.



3.2. Pārdevēja pieskaitāmās izmaksas Precei bez PVN, bez akcīzes nodokļa un bez valsts nodevas par drošības rezervju uzturēšanu par vienu Preces litru ir atspoguļotas Finanšu piedāvājumā. 
3.3. Pārdevēja pieskaitāmās izmaksas Precei nedrīkst mainīties visu Līguma darbības laiku, izņemot gadījumu, ja mainās valsts nodokļu un nodevu likme, ar ko tiek aplikta Prece pirms aplikšanas ar PVN. Šādā gadījumā Pārdevējam dokumentāli jāpierāda pieskaitāmo izmaksu summas paaugstināšana šajā apakšpunktā minēto iemeslu dēļ.
3.4. PVN likme tiek piemērota spēkā esošajos normatīvajos aktos noteiktajā kārtībā un apmērā Preces piegādes dienā. Pārdevējs attaisnojuma dokumentā norāda PVN likmi.
3.5. Maksimāli pieļaujamā līgumcena, kuru Pircējs samaksā Pārdevējam, ieskaitot visus nodokļus, nodevas un citus tiešus un netiešus izdevumus, ir līdz [summa skaitļiem] EUR [summa vārdiem] neieskaitot PVN.
3.6. Līguma kopējā summā ietilpst visas izmaksas un izdevumi, kas saistīti ar Līguma izpildi, tajā skaitā aviācijas degvielas cena, tās piegāde uz Līgumā norādīto vietu un iepildīšanas izmaksas degvielas uzglabāšanas tvertnēs, nepieciešamie palīgmateriāli, darbaspēka izmaksas, transporta izmaksas, kā arī citi ar Līguma izpildi saistītie izdevumi, nodokļi, nodevas un atļaujas no trešajām personām, u.c. maksājumi.

4. Preces kvalitāte

4.1. Pārdevējs nodrošina Preces kvalitātes atbilstību saskaņā ar Tehnisko specifikāciju.
4.2. Pārdevējs apņemas nekavējoties ziņot Pircējam par jebkurām tam zināmajām degvielas valsts standartu izmaiņām Preces ražotāja valstī, bet Pircējam ir tiesības atteikties no tālākas Preces pasūtīšanas, ja šīs izmaiņas neatbildīs Pircēja prasībām. Šajā gadījumā Līguma neizpildīšana tiks attiecināta uz Force majeure apstākļiem, ja Puses rakstveidā nevienosies citādi.
4.3. Pēc katras Preces partijas piegādes, pirms Preces iepildīšanas Pircēja uzglabāšanas tvertnēs, Pircēja atbildīgā persona ir tiesīga veikt piegādātās Preces kvalitātes pārbaudi ar “Tīrs un dzidrs” metodi, blīvuma atbilstību kvalitātes sertifikātā un attaisnojuma dokumentā norādītajam, to pārrēķinot pie 150C saskaņā ar ASTM D 1250-80 tabulām, un veic ūdens klātbūtnes pārbaudi ar detektora palīdzību.
4.4. Pārdevējs katrai piegādei nodrošina Preces kvalitāti apliecinošus dokumentus atbilstoši civilās aviācijas normatīvo aktu prasībām.

5. Pušu pienākumi un tiesības

5.1. Pircējs:
5.1.1. pēc nepieciešamības veic Preces pasūtījumus;
5.1.2. pieņem piegādāto Preci, ja tā ir kvalitatīva un atļauj veikt Preces iepildīšanu degvielas uzglabāšanas tvertnēs, ja piegāde veikta atbilstoši Līguma noteikumiem;
5.1.3. samaksā par kvalitatīvu, Līguma un normatīvo aktu noteikumiem atbilstošo Preci, ja tās piegāde veikta saskaņā ar Līgumu;
5.1.4. sniedz informāciju Pārdēvēja degvielas vedēja operatoram par Pircēja degvielas tvertnes degvielas pieņemšanas aprīkojumu un nodrošina sazemējamā kontūra darbību.
5.2. Pārdevējs:
5.2.1. saskaņo ar Pircēju konkrētu Preces piegādes laiku;
5.2.2. ar saviem resursiem un darbiniekiem veic kvalitatīvu un Līguma noteikumiem atbilstošu Preces piegādi un uzpildi Pircēja tvertnēs;
5.2.3. piegādājot un iepildot Preci degvielas uzglabāšanas tvertnēs, ievēro un atbild par Latvijas Republikas spēkā esošo drošības tehnikas, darba drošības un aizsardzības, vides aizsardzības, ugunsdrošības un citu normatīvo aktu, kas attiecas uz Preces piegādi, kvalitāti un uzpildes kārtību ievērošanu;
5.2.4. saskaņo un veic visu nepieciešamo atļauju, kas nepieciešamas, lai pilnībā veiktu Tehniskajā specifikācijā minēto Preces piegādi un iepildīšanu Pircēja degvielas uzglabāšanas tvertnēs, iegūšanu saskaņojot ar normatīvajos aktos noteiktajām institūcijām noteiktajā kārtībā;
5.2.5. nodrošina Preces piegādei un iepildīšanai degvielas uzglabāšanas tvertnēs nepieciešamos palīgmateriālus, mehānismus, instrumentus, darbiniekus u.c.;
5.2.6. garantē visu nepieciešamo atļauju (licenču), kas nepieciešamas, lai pilnībā veiktu Preces piegādi un iepildīšanu degvielas uzglabāšanas tvertnēs, spēkā esamību visā Līguma izpildes laikā;
5.2.7. nedrīkst nodot tam ar Līgumu uzlikto pienākumu izpildi trešajām personām, kā arī nedrīkst izpaust Līguma izpildes gaitā iegūto informāciju par Pircēju trešajām personām, kā arī izmantot ar Līguma izpildi saistīto informāciju komerciāliem nolūkiem;
5.2.8. novērš Līguma 7.1. apakšpunktā noteiktajā kārtībā sastādītajā aktā fiksētos trūkumus.

6. Preces piegādes kārtība un vieta

6.1. Pircējs nosūta rakstisku pieprasījumu Pārdevējam 5 (pieci) kalendārās dienas iepriekš par konkrētu Preces piegādi uz Līguma 9.2. apakšpunktā minēto e-pastu. Pieprasījumā norāda nepieciešamo Preces apjomu un Preces piegādes laiku.
6.2. Pārdevējs piegādā Preci ar savu transportu ne vēlāk kā 5 (pieci) dienu laikā no Līguma 6.1. apakšpunktā minētā rakstiska pieprasījuma (elektroniski) nosūtīšanas dienas un iepilda Pircēja degvielas uzglabāšanas tvertnēs.
6.3. Pēc katras Preces partijas piegādes, pirms Preces iepildīšanas Pircēja Preces uzglabāšanas tvertnēs, Pircēja atbildīgā persona ir tiesīga veikt piegādātās Preces parauga noņemšanu no degvielas vedēja cisternas, ar kuru Pārdevējs piegādājis Preces partiju. 
6.4. Pēc Līguma 6.3. apakšpunktā minētās Preces parauga noņemšanas Pircēja atbildīgā persona veic Preces parametru noteikšanu un tās atbilstības konstatēšanu ar attaisnojuma dokumentā uzrādīto. Pēc minēto darbību veikšanas noņemtais paraugs tiek sadalīts divās daļās, un tie tiek ievietoti piemērotos un atbilstoši sagatavotos slēgtos traukos, aizzīmogoti un parakstīti no Pircēja atbildīgās personas un Pārdevēja Preces piegādātāja puses, no kuriem viens paraugs glabājas pie Pircēja, bet otrs — pie Pārdevēja. 
6.5. Puses nodrošina savu Preces paraugu glabāšanai atbilstošus traukus nepieciešamajā daudzumā. Līguma 7.3. apakšpunktā minētajā gadījumā Pārdevējs nodrošina atbilstošus konteinerus Preces transportēšanai uz pārbaudi sertificētā laboratorijā.
6.6. Pircēja atbildīgā persona pirms Preces izkraušanas pārbauda Preces kvalitātes apliecinošus dokumentus.
6.7. Pārdevējs nodrošina degvielas vedēja uzpildes aprīkojuma savienošanu ar Pircēja degvielas uzglabāšanas tvertnēs degvielas uzņemšanas armatūru, ka arī degvielas vedēja sazemēšanu. 
6.8. Preces piegādes attaisnojuma dokumentā aprēķināto Preces cenu Pārdevējs pamato, pievienojot Preces cenas veidošanās aprēķinu atbilstoši Līguma 3. punktam “Preces cena un Līguma kopējā summa”.
6.9. Pārdevējs pēc Pircēja pieprasījuma nosūta piecu darba dienu laikā informatīvu paziņojumu Pircējam par 1 (viens) tonnas cenu, kas tiek publicēta S&P Global Platts.
6.10.  Preces piegādes un iepildīšanas degvielas uzglabāšanas tvertnes vieta noteikta Tehniskajā specifikācijā.

7. Nekvalitatīvas un Līguma noteikumiem neatbilstošas
Preces apmaiņas noteikumi

7.1. Par konstatēto nekvalitatīvo vai Līguma noteikumiem neatbilstošo piegādāto Preci Pircējs paziņo Pārdevējam 2 (divi) darba dienu laikā pēc konkrētās Preces saņemšanas dienas, uzaicinot Pārdevēju sastādīt divpusēju aktu par konstatētajiem trūkumiem. Pārdevēja pārstāvim, pēc paziņojuma saņemšanas, 12 (divpadsmit) stundu laikā jāierodas Pircēja norādītajā vietā. Pārdevēja pārstāvja neierašanās gadījumā Pircējam ir tiesības sastādīt aktu bez Pārdevēja piedalīšanās, pieaicinot neieinteresētu personu.
7.2. Pārdevējs uz sava rēķina nomaina nekvalitatīvo vai Līguma noteikumiem neatbilstošo Preci pret kvalitatīvu ne ilgāk kā 2 (divi) kalendāro dienu laikā.
7.3. Pēc Līguma 7.1. apakšpunktā noteiktajā kārtībā sastādītā akta Pusēm ir tiesības veikt konkrētās Preces kvalitātes pārbaudi Latvijas Republikā sertificētā laboratorijā, izmantojot Līguma 6.4. apakšpunktā minētos Preces paraugus, kas ievietoti slēgtā, piemērotā un atbilstoši sagatavotā traukā un aizzīmogoti un parakstīti no Pircēja atbildīgās personas un Pārdevēja Preces piegādātāja puses, un nekavējoties tos nosūtot Latvijas Republikā sertificētai laboratorijai.
7.4. Ja Pārdevēja pārstāvis neparaksta 7.1. un 7.3. apakšpunktos minētos dokumentus, tie ir spēkā arī tad, ja tos ir parakstījis tikai Pircēja pārstāvis.
7.5. Ja laboratorijas pārbaudē konkrētās Preces kvalitāte atzīta kā neatbilstoša noteiktajām standartu prasībām, tad Pārdevējs uz sava rēķina nomaina nekvalitatīvo Preci pret kvalitatīvu ne ilgāk kā 2 (divi) kalendāro dienu laikā pēc laboratorijas atzinuma izsniegšanas dienas.
7.6. Laboratorijas pakalpojumu apmaksu veic Pārdevējs, izņemot gadījumus, kad laboratorijas pārbaude ir veikta pēc Pircēja ierosinājuma un Preces kvalitāte ir atzīta kā atbilstoša noteiktajām standartu prasībām.

8. Pušu atbildība

8.1. Ja Pārdevējs nenodrošina Preces piegādi un iepildīšanu degvielas uzglabāšanas tvertnēs Līguma 6.2. apakšpunktā noteiktajā termiņā, tad Pircējam ir tiesības prasīt līgumsoda samaksu 0,1 % (nulle, komats, viens procents) apmērā no Pircēja pasūtītās Preces kopējās summas par katru nokavēto dienu, bet ne vairāk kā 10 % (desmit procenti) no Līguma 6.1. apakšpunktā noteiktā attiecīgā pieprasījuma kopējās summas.
8.2. Ja Pārdevējs pārdevis Pircējam nekvalitatīvu un/vai Līguma noteikumiem neatbilstošu Preci, Pircējam ir tiesības prasīt līgumsoda samaksu 700,00 EUR (septiņi simti euro un 0 centi) apmērā par katru šādu gadījumu.
8.3. Ja Pircējs neveic Preces apmaksu Līguma 2.2. apakšpunktā noteiktajā termiņā, tad Pārdevējam ir tiesības prasīt līgumsoda samaksu 0,1 % (nulle, komats, viens procents) apmērā no nokavētā maksājuma par katru nokavēto dienu, bet ne vairāk kā 10 % (desmit procenti) no Līguma 6.1. apakšpunktā noteiktā attiecīgā pieprasījuma kopējās summas.
8.4. Ja Līgums tiek izbeigts sakarā ar to, ka Pārdevējs nepārdod Preci saskaņā ar Līguma noteikumiem, tad Pircējam ir tiesības prasīt līgumsoda samaksu 3000,00 EUR (trīs tūkstoši euro un 0 centi) apmērā.
8.5. Pārdevējam līgumsods jāsamaksā 10 (desmit) darba dienu laikā no Pircēja izrakstītā attaisnojuma dokumenta par līgumsoda samaksu nosūtīšanas dienas. Pircējam ir tiesības vienpusēji, nesaskaņojot ar Pārdevēju, ieturēt Pārdevējam aprēķināto līgumsodu no Līguma 6.1. apakšpunktā noteiktā attiecīgā pieprasījuma kopējās summas, rakstiski par to informējot Pārdevēju.
8.6. Puses ir atbildīgas par neuzmanības vai ļaunprātības rezultātā otrai Pusei nodarītajiem zaudējumiem, tai skaitā par savu darbinieku vai Līguma izpildē iesaistīto trešo personu neuzmanības vai ļaunprātības rezultātā otrai Pusei nodarītajiem zaudējumiem, atbilstoši Latvijas Republikas Civillikuma regulējumam.
8.7. Jebkura Līgumā noteiktā zaudējumu kompensācija vai līgumsoda samaksa neatbrīvo Puses no tā saistību pilnīgas izpildes.

9. Pušu atbildīgās personas

9.1. Pircējs par atbildīgo personu Līguma izpildes laikā norīko: [vārds uzvārds, tālruņa numurs ____________, e–pasta adrese ______________].
9.2. Pārdevējs par atbildīgo personu Līguma izpildes laikā norīko: [vārds uzvārds, tālruņa numurs ____________, e–pasta adrese ______________].
9.3. Atbildīgajām personām ir šādas tiesības:
9.3.1. parakstīt attaisnojuma dokumentu;
9.3.2. parakstīt aktu par konstatētajiem trūkumiem;
9.3.3. saskaņot Preces piegādes laiku;
9.3.4. pieteikt pretenzijas par Līguma saistību pienācīgu neizpildi;
9.3.5. risināt citus ar Līguma izpildi saistītos jautājumus.
9.4. Pušu atbildīgajām personām nav tiesību veikt labojumus vai izdarīt grozījumus Līgumā vai tā pielikumos, vai izbeigt Līgumu.

10. Strīdu izskatīšana un Līguma izbeigšana

10.1. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
10.2. Visus strīdus un domstarpības, kas varētu rasties pēc Līguma spēkā stāšanās, Puses risina savstarpēju sarunu ceļā. Ja radušos strīdus nav iespējams atrisināt sarunu ceļā, tie izskatāmi Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.
10.3. Pircējs var vienpusēji atkāpties no Līguma:
10.3.1. Publisko iepirkumu likuma 64. pantā noteiktajos gadījumos;
10.3.2. ja Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.3.3. ja Pārdevējs 5 (pieci) kalendāro dienu laikā pēc Līguma 6.2. apakšpunktā noteiktā termiņa un noteiktajā kārtībā nenodrošina Preces piegādi un iepildīšanu degvielas uzglabāšanas tvertnēs;
10.3.4. ja Pārdevējs atkārtoti pārdod nekvalitatīvu vai Līguma noteikumiem neatbilstošu Preci, par ko sastādīti attiecīgi Pušu parakstīti akti vai ir dots laboratorijas atzinums – slēdziens;
10.3.5. ja Pārdevējam izbeidzas Preces piegādei nepieciešamo atļauju (licenču) derīguma termiņš un tas netiek pagarināts vai minētās atļaujas (licences) Pārdevējam tiek anulētas.
10.4. Izbeidzot Līgumu saskaņā ar 10.3. apakšpunkta apakšpunktiem, Pārdevējs maksā Pircējam Līgumā noteikto līgumsodu un atlīdzina Pircējam visus Līguma izbeigšanas sakarā radušos zaudējumus.
10.5. Pircējam ir tiesības vienpusēji atkāpties no Līguma bez zaudējumu atlīdzināšanas Pārdevējam jebkurā laikā, ja Pircējam ir objektīvs pamatojums Līguma izbeigšanai, ja tiek veikts Pircēja budžeta samazinājums Preces iegādei, kā arī jebkurā citā gadījumā, rakstveidā brīdinot par to Pārdevēju vismaz 30 (trīsdesmit) kalendārās dienas iepriekš un samaksājot Pārdevējam par faktiski līdz Līguma izbeigšanas brīdim piegādāto Preci.
10.6. Pārdevējs var vienpusēji atkāpties no Līguma, ja Pircējs divu mēnešu laikā atkārtoti neveic samaksu saskaņā ar Līguma 2. punktā noteikto kārtību.

11. Citi noteikumi

11.1. Līgums stājas spēkā tā parakstīšanas brīdī un ir spēkā 4 (četri) gadus no tā parakstīšanas dienas un līdz Pušu saistību pilnīgai izpildei.
11.2. Visi Līguma grozījumi tiek izdarīti rakstiski, Pusēm tos parakstot, un tie ir spēkā no to parakstīšanas brīža un kļūst par Līguma neatņemamu sastāvdaļu.
11.3. Puses 5 (pieci) darba dienu laikā informē viena otru par juridiskā statusa, amatpersonu pārstāvības tiesību vai kāda no Līgumā minētajiem Pušu rekvizītiem, atbildīgās personas, telefona numura, e-pasta adreses, adreses, bankas konta u.tml. izmaiņām, nosūtot rakstveida paziņojumu, kas tiek pievienots Līgumam un kļūst par tā neatņemamu sastāvdaļu.
11.4. Par Pušu iesniegumu, pretenziju, paziņojumu vai brīdinājumu (izņemot Līguma 6. punktā atrunāto Preces pasūtīšanas kārtību) saņemšanas dienu uzskatāma:
11.4.1. septītā diena pēc tam, kad dokuments nodots pastā, nosūtīšanai uz otras Puses juridisko adresi ar ierakstītu pasta sūtījumu;
11.4.2. diena, kad dokuments iesniegts otrai Pusei pret tās pārstāvja parakstu;
11.4.3. dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
11.5. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.
11.6. Ja Pārdevējs Līguma izpildē iesaista apakšuzņēmējus vai maina Līguma izpildē iesaistīto personālu vai apakšuzņēmējus, Pārdevējs ievēro Publisko iepirkumu likumā noteikto kārtību un noteikumus.
11.7. Līgums sastādīts uz 7 (septiņi) lapām elektroniska dokumenta veidā. Līgums kopā ar pielikumiem ir parakstīts ar drošu elektronisko parakstu un satur laika zīmogu. Līguma noslēgšanas datums ir pēdējā pievienotā droša elektroniskā paraksta un tā laika zīmoga datums.
11.8. Līguma neatņemamas sastāvdaļas ir:
11.8.1. 1. pielikums “Tehniskā specifikācija” uz 1 (viens) lapas;
11.8.2. 2. pielikums “Finanšu piedāvājums” uz 1 (viens) lapas.

12. Pušu juridiskās adreses, rekvizīti un paraksti

	Pircējs
	Pārdevējs

	Valsts robežsardze
Vienotais reģistrācijas kods: 90000086402
Juridiskā adrese: Rūdolfa iela 5 
Rīga, LV-1012




(elektroniskais paraksts) [V. Uzvārds]

	[Iepirkuma procedūras uzvarētāja nosaukums] 
Vienotais reģistrācijas kods:
Juridiskā adrese:
Banka:
Kods: 
Konts: 


(elektroniskais paraksts) [V. Uzvārds]



DOKUMENTS IR PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU
